ผู้จัดการกองทุนแนะซื้อหุ้นดอยซ์แบงก์ เหตุฐานะการแกร่ง-ไม่มีหนี้เน่า
ผู้จัดการกองทุนแนะซื้อหุ้นดอยซ์แบงก์ เหตุฐานะการแกร่ง-ไม่มีหนี้เน่า
2 ต.ค. 2559

นายมาร์ค ยัสโก ซีอีโอของกองทุนมอร์แกน ครีก แคปิตอล แมเนจเมนท์ ปิดเผยว่า ดอยช์แบงก์ถือเป็นหุ้นที่นักลงทุนสมควรเข้าซื้อไว้เพื่อการถือครองในระยะยาว แม้ธนาคารกำลังเผชิญกับวิกฤตการณ์ทางการเงินเกี่ยวกับการจ่ายค่าปรับจำนวนมากให้แก่ทางการสหรัฐ
โดยดอยซ์แบงก์ยังคงมีทุนสำรองจำนวนมาก และทางธนาคารก็ไม่ได้ถือครองสินทรัพย์ด้อยค่าที่ธนาคารสหรัฐหลายแห่ง เช่น เลห์แมน บราเธอร์ส และแบร์ สเติร์นส ถือครองไว้ในช่วงที่เกิดวิกฤตการณ์ทางการเงิน
ทั้งนี้ ราคาหุ้นของดอยซ์แบงก์ได้ทรุดตัวลง 50% ในปีนี้ หลังมีข่าวว่าสหรัฐสั่งปรับดอยซ์แบงก์จำนวน 1.4 หมื่นล้านดอลลาร์เพื่อยุติการสอบสวนในคดีที่เกี่ยวข้องกับการจำหน่ายหลักทรัพย์ที่มีสัญญาจำนองค้ำประกัน (MBS) ซึ่งเป็นต้นเหตุของวิกฤตการเงินโลกในปี 2551
อย่างไรก็ดีราคาหุ้นดอยซ์แบงก์ที่มีการซื้อขายที่ตลาดหุ้นนิวยอร์กพุ่งขึ้นแรงเมื่อวันศุกร์(30 ก.ย.) หลังมีข่าวว่า ธนาคารใกล้บรรลุข้อตกลงกับทางสหรัฐแล้ว ในการลดการจ่ายค่าปรับเหลือเพียง 5.4 พันล้านดอลลาร์
ทั้งนี้ แหล่งข่าวระบุว่า ดอยซ์แบงก์ใกล้บรรลุข้อตกลงกับกระทรวงยุติธรรมสหรัฐ เกี่ยวกับการจ่ายค่าปรับเพียง 5.4 พันล้านดอลลาร์เพื่อยุติการสอบสวนในคดีที่เกี่ยวข้องกับการจำหน่าย MBS ซึ่งเป็นต้นเหตุของวิกฤตการเงินโลกในปี 2551
หากรายงานข่าวดังกล่าวเป็นความจริง ค่าปรับที่ดอยซ์แบงก์จะต้องจ่ายต่อทางสหรัฐก็จะลดลงเป็นอย่างมากจากระดับ 1.4 หมื่นล้านดอลลาร์ที่ทางกระทรวงยุติธรรมสหรัฐได้เรียกร้องในเบื้องต้น
การพุ่งขึ้นของราคาหุ้นดอยซ์แบงก์ในวันนี้(30ก.ย.) ถือเป็นการทะยานขึ้นมากที่สุดภายในวันเดียวนับตั้งแต่ปี 2011 และจะส่งผลให้ราคาหุ้นดีดตัวขึ้นมากกว่า 1% ในสัปดาห์นี้